
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΛΗΜΟΚΡΑΤΊΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 171 

18 Μαρτίου 1993 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση και συμπλήρωση των διατάξεων του Ορ¬ 
γανισμού του Ιδρύματος με την επωνυμία «ΙΔΡΥΜΑ 
ΣΟΣΙΑΛΙΣΤΙΚΩΝ ΜΕΛΕΤΩΝ - ΣΤΑΥΡΟΣ ΚΑΛΛΕΡ- 
ΓΗΣ», που κυρώθηκε με το από 14.3.1986 Π. Δ/γμα 


(ΦΕΚ210/Β) . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επιχορήγηση εργσδοτών για απασχόληση ατόμων με 
ειδικές ανάγκες. 2 


ΠΡΟΕ ΔΡΙΚΑ ΔΙΑΤΑ ΓΜΑΤΑ 

( 1 ) 

Τροποποίηση και συμπλήρωση των διατάξεων του Οργανι¬ 
σμού του Ιδρύματος με την επωνυμία «ΙΔΡΥΜΑ ΣΟΣΙΑ¬ 
ΛΙΣΤΙΚΩΝ ΜΕΛΕΤΩΝ - ΣΤΑΥΡΟΣ ΚΑΛΛΕΡΓΗΣ» που 
κυρώθηκε με το από 14.3.1986 Π. Δ/γμα (ΦΕΚ 210/ 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 110 του Αστικού Κώδικα και 
των άρθρων 95 παρ. 1 και 98 παρ. 2 του Α.Ν. 2039/1939. 

2) Την αριθ. 7026/2.5.1985 πράξη του συμβολαιογρά¬ 
φου Αθηνών Ανδρέα Μπουγιούκου, όπως αυτή τροποποι¬ 
ήθηκε με την αριθ. 7421 /23.1.1986 πράξη του ίδιου συμ¬ 
βολαιογράφου, με τις οποίες συστήθηκε κοινωφελές 
ίδρυμα υπό την επωνυμία «ΙΔΡΥΜΑ ΣΟΣΙΑΛΙΣΤΙΚΩΝ ΜΕ¬ 
ΛΕΤΩΝ - ΣΤΑΥΡΟΣ ΚΑΛΛΕΡΓΗΣ». 

3) Την διάταξη του άρθρου 22 του δια του από 
14.3.1986 Π. Δ/τος κυρωθέντος Οργανισμού του Ιδρύμα¬ 
τος περί τροποποιήσεως αυτού. 

4) Την απόφαση του Διοικητικού Συμβουλίου του Ιδρύ¬ 
ματος Σοσιαλιστικών Μελετών - Σταύρος Καλλέργης που 
λήφθηκε κατά την 9η τακτική συνεδρίασή τσυ στις 18 


Απριλίου 1992. 

5) Την Υ. 1847/1078399/1182/0001/7.8.1992 (ΦΕΚ 
525 Β) κοινή απόφαση Πρωθυπουργού και του Υπουργού 
Οικονομικών, περί ανάθεσης αρμοδιοτήτων στους Υφυ¬ 
πουργούς Οικονομικών και 

6) Την αριθ. 28 από 11.12.1992 γνωμοδότηση του Συμ¬ 
βουλίου Εθνικών Κληροδοτημάτων, με πρόταση των 
Υπουργών Εθνικής Παιδείας και θρησκευμάτων, και Πολι¬ 
τισμού και του Υφυπουργού Οικονομικών, αποφασί¬ 
ζουμε: 

Άρθρο μόνο 

Α. Εγκρίνουμε την τροποποίηση της επωνυμίας τσυ 
Ιδρύματος «ΙΔΡΥΜΑ ΣΟΣΙΑΛΙΣΤΙΚΩΝ ΜΕΛΕΤΩΝ - ΣΤΑΥ¬ 
ΡΟΣ ΚΑΛΛΕΡΓΗΣ» σε «ΙΔΡΥΜΑ ΚΟΙΝΩΝΙΚΩΝ - ΙΣΤΟΡΙ¬ 
ΚΩΝ ΕΡΕΥΝΩΝ - ΣΤΑΥΡΟΣ ΚΑΛΛΕΡΓΗΣ». 

Β. Εγκρίνουμε την τροποποίηση και συμπλήρωση ορι¬ 
σμένων διατάξεων του Οργανισμού του Ιδρύματος Σοσια¬ 
λιστικών Μελετών - Σταύρος Καλλέργης, ως κατωτέρω 

Άρθρο 1 

Μορφή - Επωνυμία - Έδρα - Σφραγίδα 

Οι παράγραφοι 2 και 3 του άρθρου 1 τροποποιούνται και 
συμπληρώνονται ως εξής: 

«2. Το Ίδρυμα εδρεύει οτο Ρέθυμνο Κρήτης και διατη¬ 
ρεί Παράρτημα στην Αθήνα για πληροφόρήση και σύνδεση 
με το κέντρο, με παράλληλη και σύμφωνα με το άρθρο 4 
λειτουργία και δραστηριότητα. 

Το Παράρτημα αυτό μπορεί ν’ αναπτύσσει αυτοτελή 
δραστήριότητα μέσα στα πλαίσια του Οργανισμού και των 
σκοπών του Ιδρύματος. 

3. Η σφραγίδα του Ιδρύματος είναι ωοειδής, περιμε¬ 
τρική αναγράφει ΙΔΡΥΜΑ ΚΟΙΝΩΝΙΚΩΝ - ΙΣΤΟΡΙΚΩΝ 
ΕΡΕΥΝΩΝ και στη μέση ΣΤΑΥΡΟΣ ΚΑΛΛΕΡΓΗΣ. 

Άρθρο 2 
Σκοποί 

Το άρθρο 2 τροποποιείται ως εξής: 

«1. Το Ίδρυμα έχει σκοπό, με την κοινωνική - ιστορική 
έρευνα και κριτική θεώρηση, να συμβάλλει στην εξύψωση 
της επιστημονικής γνώσης και την προώθηση της κοινωνι¬ 
κής ανάπτυξης και του Πολιτισμού στη χώρα μας. 

2. Το Ίδρυμα θα συνεργαστεί με την επιστημονική κοι¬ 
νότητα της Κρήτης και της Ελλάδας - και με κάθε πολίτη 
που διερευνά τα προβλήματα της ελληνικής κοινωνίας και 
της ανθρωπότητας - για να συμβάλλει στην προαγωγή των 

κοινωνικών επιστημών και στη χρησιμοποίηση για το κοινό 
όφελος των διδαγμάτων τους, θα συμβάλλει επίσης, θεω¬ 
ρητικά και πρακτικά, στην αντιμετώπιση θεμάτων που 
αφορούν την εκπαίδευση, τις εργασιακές σχέσεις, την 
απασχόληση, τον συνδικαλισμό, το περιβάλλον, τη γεω¬ 
γραφική ανάπτυξη, την ποιότητα ξωής και γενικά τον Πολι¬ 
τισμό. 

3. Το Ίδρυμα έχει σκοπό: τη διερεύνηση και αξιολόγηση 
των ιστορικοκοινωνικών αγώνων του ελληνικού λαού για τη 
βελτίωση των όρων ξωής. Και ειδικότερα: τη διευρεύνηση 
των συνθηκών της εποχής που έξησε και έδρασε ο Σταύ¬ 
ρος Καλλέργης, των ιδεών του, του προγράμματός του, 
του Αρχείου του, των επιδράσεων που άσκησε αυτός και οι 
συναγωνιστές του στην εξέλιξη του ελληνικού εργατικού 
κινήματος και στην ανάπτυξη των σοσιαλιστικών ιδεών στη 
χώρα μας. Και επίσης να συμβάλλει στον εκσυγχρονισμό 
της ριζοσπαστικής και σοσιαλιστικής σκέιμης, στον κριτικό 
διάλογο και στην επιστημονική αποσαφήνηση και επανε¬ 
κτίμηση των βασικών αρχών των σοσιαλιστικών θεωριών 
και στην έρευνα και μελέτη των θετικών βημάτων, των λα¬ 
θών και των αντιφάσεων που αναφάνηκαν στην πορεία 
υλοποίησης αυτών των θεωριών σε μια σειρά χώρες. 

4. Το Ίδρυμα σκοπεύει να συμβάλλει στην αναζήτηση, 
ανάδειξη και καθιέρωση παραδοσιακών αξιών και συστη¬ 
μάτων επικοινωνίας που πηγάζουν από την ιστορική δημο¬ 
κρατική κοινωνική μας παράδοση, καθώς και στην επανε¬ 
κτίμηση της σημασίας και του χαρακτήρα της ανθρώπινης 
εργασίας σε σχέση με τις γενικότερες κοινωνικές συνθή¬ 
κες και σχέσεις. 

5. Το Ίδρυμα θα προωθεί πρωτοβουλίες σχετικές με 
την Παιδεία προσεγγίζοντας σύγχρονες αντιλήψεις και 
εκπαιδευτικούς πειραματισμούς, θεωρώντας την Παιδεία 
ως θεμέλιο κοινωνικής αγωγής και Πολιτισμού. 

6. Το Ίδρυμα θα προσεγγίζει επίσης, τις Τέχνες και τα 
Γράμματα, καθώς και τα δραστήρια κοινωνικά κινήματα 
της νεολαίας, της ειρήνης, των γυναικών, των οικολόγων 
κ.α., ως βάθρα πάνω στα οποία σφυρηλατείται η συνοχή 
των κοινωνίας μας, η ίδια η φυσιογνωμία του ελληνικού 
λαού. 

7. Το Ίδρυμα θα προωθήσει στο μεγαλύτερο βαθμό τη 
σύνδεση και τη στενή καρποφόρο συνεργασία με το Πανε¬ 
πιστήμιο Κρήτης, με την Τοπική Αυτοδιοίκηση και με 
άτομα και φορείς της Τοπικής Κοινωνίας θα συνεργάζεται 
επίσης με παρόμοια ερευνητικά ιδρύματα, με Παν/μια, 
Δήμους και Κοινότητες, Εργατικές Ενώσεις και με άλλους 
φορείς και προσωπικότητες του εσωτερικού και του εξω¬ 
τερικού. 

ΤΑ ΜΕΣΑ 

8. Τα μέσα με τα οποία το Ίδρυμα θα επιδιώξει την 
πραγματοποίηση των σκοπών του είναι: 

α) Η επεξεργασία και πραγματοποίηση ερευνητικών 
προγραμμάτων που έχουν συντάξει και αναθέσει στο 
Ίδρυμα τοπικοί, εθνικοί και διεθνείς Οργανισμοί. Η ανά¬ 
ληψη και η ανάθεση μελετών, η διεξαγωγή επιστημονικών 
ερευνών, η διοργάνωση σεμιναρίων, συνεδρίων, συμπο- 
ρίων, διαλέξεων, εκθέσεων του Αρχείου κ.α. καθώς και 
άλλων πολιτιστικών εκδηλώσεων εθνικού και διεθνούς χα¬ 
ρακτήρα, η παρακολούθηση της κίνησης των ιδεών και η 
ανταλλαγή των επιστημονικών επιτευγμάτων και εμπει¬ 
ριών στη χώρα μας και διεθνώς. 

β) Η επιδίωξη ανάτπυξης σχέσεων συνεργασίας και 
ανταλλαγών με Πανεπιστήμια και άλλα ερευνητικά Ιδρύ¬ 
ματα και πρόσωπα της ημεδαπής και αλλοδαπής. 


γ) Η διοργάνωση συστηματικών προγραμμάτων «μετεκ¬ 
παίδευσης», με κοινωνικοεπιστημονικό περιεχόμενο, στε¬ 
λεχών του εργατικού και άλλων κοινωνικών κινημάτων, της 
Τοπικής ΑυτοδιοΙησης, καθώς και τοπικών ή εθνικών ορ¬ 
γανισμών. 

δ) Η διατήρηση, κατάταξη και κατάλληλη αξιοποίηση 
του δωρηθέντος στο Ίδρυμα από τους ιδρυτές του, ανε¬ 
κτίμητου αρχειακού υλικού του Σταύρου Καλλέργη 
(έντυπα, εφημερίδες, βιβλία, χειρόγραφα κ.λ.), η έκδοσή 
του σε ειδικό λεύκωμα για τη διάσωσή τους, καθώς και συ¬ 
γκέντρωση από το Ίδρυμα του υπόλοιπου σχετικού υλικού 
του Σταύρου Καλλέργη και των άλλων αγωνιστών του ελ¬ 
ληνικού εργατικού κινήματος. 

ε) Η δημιουργία ειδικής Βιβλιοθήκης που θα περιλαμβά¬ 
νει το Αρχείο, βιβλία και μελέτες για τις κοινωνικές επκπή- 
μες, παλαιά και νεώτερα, καθώς και αρχείο και συλλογή βι¬ 
βλίων σχετικών με τους εθνικοκοινωνικούς αγώνες της 
Κρήτης. 

στ) Η έκδοση περιοδικού κοινωνικών επιστημών όπου 
θα δημοσιεύονται κυρίως τα ερευνητικά αποτελέσματα, 
αλλά και βιβλίων, ειδικών εντύπων και μονογραφιών, σχε¬ 
τικών με τους στόχους και τις δραστηριότητες του Ιδρύμα¬ 
τος. 

ό Η χορήγηση υποτροφιών από το Ίδρυμα, για συγκριτι¬ 
κές επιστημονικές κοινωνικο-ιστορικές έρευνες και μελέ¬ 
τες, σε έλληνες και αλλοδαπούς σπουδαστές, τελειόφοι¬ 
τους ΑΕΙ, μελετητές, ερευνητές, κοινωνιολόγους και ιστο¬ 
ρικούς, σύμφωνα με τις διατάξεις του Α.Ν. 2039/1939 και 
του από 18/23.8.1941 Καν. Δ/τος (286Α). 

η) Με δεδομένο ότι μόνο η ελεύθερη αναζήτηση της 
αλήθειας προάγει τη γνώση, το Ίδρυμα, για την πραγματο¬ 
ποίηση των κοινωφελών σκοπών του και τη διασφάλιση 
της αυτονομίας του, θα κρατηθεί από κομματικές, ιδεολο¬ 
γικές και οικονομικές εξαρτήσεις, θα διαφυλάξει την αυ¬ 
τόνομη δημοκρατική λειτουργία και διαφάνεια, την ελεύ¬ 
θερη έκφραση και την οικονομική του αυτοτέλεια, στηρι- 
ζόμενο κυρίως στις συνεισφορές των φίλων και συνεργα¬ 
τών του, στην Κρατική βοήθεια, στις διεθνείς και εθνικές 
πηγές επιχορήγησης προς την έρευνα και την πνευματική 
εργασία, καθώς και στην οικονομική ανταπόδοση από 
τους αποδέκτες και χρήστες των γνώσεων και των πνευ¬ 
ματικών επιτευγμάτων του Ιδρύματος. 

Άρθρο 3 
Διοίκηση 

Το άρθρο 3 τροποποιείται ως εξής: 

«1. Το Ιδρυμα διοικείται από 23μελές Διοικητικό Συμ¬ 
βούλιο που αποτελεΐται από τους: 

1) Τον κάθε φορά Δήμαρχο Ρεθύμνης, ή Εκπρόσωπο 
του Δήμου, εκλεγόμενο από το Δημοτικό Συμβούλιο με¬ 
ταξύ των μελών του. 

2) Τον κάθε φορά Πρύτανη του Πανεπιστημίου Κρή¬ 
της, ή Εκπρόσωπο του Πανεπιστημίου, εκλεγόμενο από 
τη Σύγκλητο ή τη Διοικούσα Επιτροπή, μεταξύ των Καθη¬ 
γητών του Τμήματος Φιλοσοφικών και Κοινωνικών Σπου¬ 
δών της Φιλοσοφικής Σχολής ή του Τμήματος Κοινωνιολο- 
γΐας της Σχολής Κοινωνικών Επιστημών. 

3) Τον κάθε φορά Πρόεδρο του Εργατικού Κέντρου 
Ρεθύμνης, ή Εκπρόσωπο του Εργατικού Κέντρου, εκλε¬ 
γόμενο από το Διοικητικό Συμβούλιο του Κέντρου μεταξύ 
των μελών του. 

4) και 5) Δύο Εκπροσώπους των ιδρυτών του ιδρύμα¬ 
τος, οριζόμενους, αναπληρούμενους και αντικαθιστάμε- 

νους σύμφ(ονα με τις διατάξεις του άρθρου 8 παρ. 2,3 και 
4 του παρόντος. Και ως πρώτους Εκπροσώπους τους: 

α) Σωκράτη Στ. Καλλέργη, Επιχειρηματία. 

β) Λυκούργο Στ. Καλλέργη, Ηθοποιά-Σκηνοθέτη, τ. 
Βουλευτή. 

6) Μόνο Αστρινό, Διευθυντή Δήμου Ρεθύμνης 

7) Ζαχαρία Αντωνάκη, Πρόεδρο Κοιν/τας Περάματος 
Μυλοποτάμου 

8) Μανώλη Καλλέργη, Γιατρό 

9) Γεώργιο Κλάδο, τ. Δήμαρχο ΑνωγεΙων 

10) Δημήτρη Μαρκή, Καθηγητή, τ. Πρύτανη Παν/μΙου 

11) Γιάννη Σμπώκο, Μηχανικό, Βουλευτή Ρέθυμνου 

12) Γιώργο Σκουλά, Διδάκτορα Πολιτικών Επιστημών 

13) Σκεύο Παπαϊωάννου, Καθηγητή Παν/μΙου Κρήτης 

14) Σταύρο Ζορμπαλά, Υφηγητή ΚοινωνιολογΙας, Συγ¬ 
γραφέα 

15) Γιώργο Ζωΐδη, Ιστορικά - Μελετητή. Συγγραφέα 

1β) Εμμανουήλ Πλατ. Καλλέργη, Επιχειρηματία 

17) Θεόδωρο Κατριβάνο, Δικηγόρο, τ. Υπουργό 

18) Θεόδωρο Κατσανέβα, Οικονομολόγο, Βουλευτή 

19) Γιάννη Ντεγιάννη, τ. Αρεοπαγίτη, τ. Βουλευτή. Συγ¬ 
γραφέα 

20) Γιάννη Παπαοικονόμου, Διδάκτορα Αρχαιολογίας 

21) Σπύρο ΠλασκοβΙτη, τ. Σύμβουλο ΣτΕ, Ευρωβου¬ 
λευτή, Συγγραφέα 

22) Τριάδη Σωτηράκο, Δικηγόρο 

23) Πόνο Τριγάζη, Οικονομολόγο. 

2. Ως αναπληρωματικά μέλη του Διοικητικού Συμβου¬ 
λίου του Ιδρύματος ορίζονται οι: 

1) Βαγέλλης Χατζηαγγελής, Δικηγόρος, Συγγραφέας 

2) Βαγγέλης Ανδρεαδάκης, Αρχιτέκτονας 

3) Κώστας Καλλέργης, Δικηγόρος 

4) Ελένη Χουρδάκη, Αρχιτέκτων 

5) Κώστας Καλλέργης, Γ ιατρός 

6) Γιώργος Πελαντάκης, Καθηγητής Μ.Ε. 

7) Παντελής Λέκκας, Διδάκτωρ ΚοινωνιολογΙας 

8) Παναγιώτης Μούτσος, Καθηγητής Φιλοσοφίας, Συγ¬ 
γραφέας 

9) Δημήτρης Κοτρόγιαννος, Διδάκτωρ Φιλοσοφίας 

10) Δημήτρης Σπανουδάκης, Πρόεδρος Κοινότητος 
Χουμερίου Μυλοποτάμου Ρεθύμνου. 

Τα αναπληρωματικά μέλη προσκαλούμενα μετέχουν 
ισότιμα στις συνεδριάσεις του Διοικητικού Συμβουλίου. 

3. Το Διοικητικό Συμβούλιο, συγκαλούμενο στην πρώτη 
συνεδρίασή του με πρωτοβουλία του ενός εκ των δύο εκά- 
στοτε εξουσιοδοτημένων βάσει του άρθρου 8 του παρό¬ 
ντος Εκπροσώπων των ιδρυτών του Ιδρύματος, συγκρο¬ 
τείται σε σώμα εκλέγοντας μεταξύ των μελών του με μυ¬ 
στική ψηφοφορία τον Πρόεδρο, τον Αναπληρωτή Πρόε¬ 
δρο, τον Α’ Αντιπρόεδρο, τον Β' Αντιπρόεδρο, τον Γ ενικό 
Γραμματέα, τον Αναπληρωτή Γενικό Γραμματέα, τον Τα¬ 
μία και τον Έφορο... 

4. Το Διοικητικό Συμβούλιο του Ιδρύματος, αναλόγως 
των περιστάσεων, συνεδριάζει, στο Ρέθυμνο ή στην 
Αθήνα, τακτικά κάθε 5 μήνες και εκτάκτως όταν κριθεί 
αναγκαίο, ή το ζητήσουν τουλάχιστον 8 από τα μέλη του 
Δ.Σ., με παρόντα τον Πρόεδρο ή τούτου κωλυομένου τον 
Αναπληρωτή Πρόεδρο, τον Γεν. Γραμματέα και τούτου 
κωλυομένου τον Αναπληρωτή Γεν. Γραμματέα, και με 
απαρτία 11 τουλάχιστο μελών (σε περίπτωση δικαιολογη¬ 
μένης απουσίας τακτικών μελών κατά την ορισθείσα συνε¬ 
δρίαση δύνανται να προσκαλούνται ισάριθμα αναπληρω¬ 
ματικά) και οι αποφάσεις λαμβάνονται ομόφωνα ή κατά 
πλειοψηφία. Σε περιπτώσεις ισοψηφίας υπερισχύει η ψή¬ 


φος του Προεδρεύοντος. 

5. Αν στην ορισθείσα συνεδρίαση δεν πραγματοποιηθεί 
απαρτία, συνεδρίαση επαναλαμβάνεται στο συντομότερο 
διάστημα με τα Ιδια θέματα και με απαρτία όχι μικρότερη 
των 7 μελών του Διοικητικού Συμβουλίου, παρόντος Προέ¬ 
δρου και Γεν. Γραμματέα σύμφωνα με τους όρους της 
προηγούμενης παραγράφου 4. 

6. Στις συνεδριάσεις τηρούνται Πρακτικά, στα οποία κα- 
ταχωρούνται οι απόψεις, οι τυχόν αντιρρήσεις μελών και οι 
τελικές αποφάσεις του Δ.Σ. σύμφωνα με την παράγραφο 
4 του παρόντος. Τα πρακτικά υπογράφονται από τον Πρό¬ 
εδρο, τον Γεν. Γραμματέα και από τα παρευρεθέντα στη 
συνεδρίαση μέλη του Δ.Σ. 

7. Στα μέλη του Διοικητικού Συμβουλίου, σε ειδικές πε¬ 
ριπτώσεις, παρέχονται έξοδα παραστάσεως ή ταξιδιού, 
μετά από αιτιολογημένη απόφαση τούτου. 

"Αρθρο 4 

Τμήματα, Τομείς, Επιτροπές κ.λ. 

Το άρθρο 4 τροποποιείται ως εξής: 

1. Το Διοικητικό Συμβούλιο αποφασίζει την ίδρυση και 
λειτουργία Τμημάτων, Τομέων, Επιστημονικών και Ειδι¬ 
κών Επιτροπών και Συμβουλίων κ.α. για έρευνα και μελέτη 
,επί ζητημάτων κοινωνιολογίας, φιλοσοφίας, οικολογίας, 
περιβάλλοντος, καθώς και για την αντιμετώπιση θεμάτων 
δημοσιότητας, συνεργασίας με Πανεπιστήμια και άλλους 
Οργανισμούς, για τη Βιβλιοθήκη, το Αρχείο, για εκδόσεις, 
συνέδρια, εκθέσεις, πολιτιστικές εκδηλώσεις κ.λ.π. 

2. Οι ως άνω αποφάσεις θα λαμβάνονται σύμφωνα με 
τον Οργανισμό και τον Α.Ν. 2039/39 όπως κάθε φορά 
ισχύει. 

Άρθρο 5 

Καθήκοντα Διευθυντή 

Στο τέλος του άρθρου 5 προστίθενται παράγραφοι η), θ) 
και 0 έχουσαι ως εξής: 

η) Ο Διευθυντής μετέχει των συνεδριάσεων του Διοικη¬ 
τικού Συμβουλίου με δικαίωμα ψήφου, αν τυγχάνει να είναι 
και μέλος αυτού. 

θ) Επιτρέπεται η ανάθεση από το Δ.Σ. καθηκόντων Ανα¬ 
πληρωτή Διευθυντή του Ιδρύματος σύμφωνα με τις διατυ¬ 
πώσεις που προβλέπονται στην πρώτη παράγραφο του 
παρόντος άρθρου. 

ι) Όταν ο Διευθυντής του Ιδρύματος κωλύεται ή απου¬ 
σιάζει από συνεδρίαση του Δ.Σ. ή από την ενάσκηση των 
καθηκόντων του αναπληρώνεται από μέλος ή μη μέλος 
του Δ.Σ. ο οποίος με απόφαση του Δ.Σ. και μετά γνώμη 
του Διευθυντή του Ιδρύματος ορίζεται ως Αναπληρωτής 
Διευθυντής του Ιδρύματος. "Οταν ο Αναπληρωτής Διευθυ¬ 
ντής αναπληρώνει τον απουσιάζοντα ή κωλυόμενο Διευ¬ 
θυντή του Ιδρύματος έχει όλα τα δικαιώματα και υποχρεώ¬ 
σεις που προβλέπονται γΓ αυτόν στο άρθρο τούτο μη εξαι- 
ρουμένου και του δικαιώματος ψήφου. 

Άρθρο 9 

Αντικατάσταση - Αναπλήρωση τακτικών μελών του Δ.Σ. 

Η παράγραφος 3 του άρθρου 9 τροποποιείται ως εξής: 

3. Η αντικατάσταση ή αναπλήρωση τακτικών μελών του 
Διοικητικού Συμβουλίου γίνεται με επιλογή από τα ανα¬ 
πληρωματικά μέλη ή από τους λοιπούς ιδρυτές μέλη ή μη 
μέλη του Δ.Σ. ή από τους συνεργάτες και φίλους του Ιδρύ¬ 
ματος με αιτιολογημένη απόφαση του Δ.Σ. που λαμβάνε- 
ται σε νόμιμη απαρτία, με απόλυτη πλειοψηφία και σύμ- 

φωνα με το άρθρο. 

Άρθρο 11 

Καθήκοντα Προέδρου 

Η παράγραφος 2 του άρθρου 11 τροποποιείται ως εξής: 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αναπληρωτής Πρόεδρος και όταν αυτός απουσιά¬ 
ζει ή κωλύεται τον αναπληρώνει ο Α' Αντιπρόεδρος. 

Άρθρο 12 

Καθήκοντα Α' Αντιπροέδρου 

Το άρθρο 12 τροποποιείται ως εξής: 

Ο Α' Αντιπρόεδρος αντικαθιστά σε όλες τις αρμοδιότη¬ 
τες και τα καθήκοντα τον Αναπληρωτή Πρόεδρο του Δ.Σ. 
όταν αυτός απουσιάζει ή κωλύεται. 

Άρθρο 14 

Καθήκοντα Γενικού Γραμματέα 

Η παράγραφος 2 του άρθρου 14 τροποποιείται ως εξής: 

2. Τον Γ ενικό Γ ραμματέα, όταν απουσιάζει ή κωλύεται, 
τον αναπληρώνει ο Αναπληρωτής Γ ενικός Γ ραμματέας, ή 
άλλο μέλος του Δ.Σ. που ορίζεται με απόφασή του». 

Στους Υπουργούς Εθνικής Παιδείας και θρησκευμάτων 
και Πολιτισμού και στον Υφυπουργό Οικονομικών, αναθέ¬ 
τουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 3 Μαρτίου 1993 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

οι ΥΠΟΥΡΓΟΙ 

ΕΘΝ. ΠΑΔΕΙΑΣ & ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

ΓΕΟΡΠΟΣ ΣΟΥΦΛΙΑΣ ΘΕΟΔΩΡΑ ΜΠΑΚΟΠΑΝΝΗ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΠΕΤΡΟΣ ΔΟΥΚΑΣ 

-♦ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 34050 (2) 

Επιχορήγηση εργοδοτών για απασχόληση ατόμων με ειδι¬ 
κές ανάγκες. 

ΟΙ ΓΕΝΙΚΟΙ ΓΡΑΜΜΑΤΕΙΣ ΤΩΝ ΥΠΟΥΡΓΕΙΩΝ 
ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου 5 του Ν. 

1648/86 «Προστασία πολεμιστών, αναπήρων και θυμάτων 
πολέμου και μειονεκτούντων προσώπων» (ΦΕΚ 147/Α/ 
2 . 10 . 86 ). 

2. Τη γνώμη του Δ.Σ. του ΟΑΕΔ (αριθ. συνεδρίασης 43/ 
10.11.92 και 46/1.12.92) που μας υποβλήθηκε με τα υπ’ 
αριθ. 120887/19.11.92 και 122836/9.12.92 έγγραφά 
του. 

3. Τις διατάξεις του άρθρου 7 παρ. 1 του Ν. 1943/91 
«Εκσυγχρονισμός της οργάνωσης και λειτουργίας της δη¬ 
μόσιας διοίκησης αναβάθμιση του προσωπικού της και άλ¬ 
λες συναφείς διατάξεις» (ΦΕΚ 50/Α/11.4.91). 

4. Τις διατάξεις του άρθρου 6 παρ. Ια της υπ’ αριθ. 
33361 /91 κοινής απόφασης των Υπουργών Προεδρίας - 
Οικονομικών και Εργασίας «Μεταβίβαση εξουσίας υπο¬ 
γραφής σύμφωνα με το άρθρο 7 παρ. 1 του Ν. 1943/91» 
(ΦΕΚ 703/Β/5.9.91). 


5. Το άρθρο 27 του Ν. 2081/92 (ΦΕΚ 154/Α/10.9.92) 
με το οποίο προστέθηκε νέο άρθρο, το άρθρο 29Α, στο Ν. 
1558/85 «Κυβέρνηση και Κυβερνητικά Όργανα», αποφα¬ 
σίζουμε: 

Καταρτίζουμε Προγράμματα Επιχορήγησης Ιδιωτικών 
Επιχειρήσεων, Επιχειρήσεων Οργανισμών Τοπικής Αυτο¬ 
διοίκησης και Επιχ/σεων Οργανισμών Κοινής Ωφέλειας, 
Συνεταιρισμών, Επαγγελματικών Σωματείων και Ενώσεων 
αυτών που προσλαμβάνουν άτομα με ειδικές ανάγκες με 
τη διαδικασία της υποχρεωτικής πρόσληψης (άρθρο 2 του 
Ν. 1648/86) και γενικά εργοδοτών για την πρόσληψη ατό¬ 
μων με ειδικές ανάγκες, ως εξής: 

Ι.Α. Πρόγραμμα επιχορήγησης εργοδοτών για την 
πρόσληψη διακοσίων είκοσι (220) ατόμων με ειδικές ανά¬ 
γκες κάτω των (25) ετών. 

2.Β. Πρόγραμμα επιχορήγησης εργοδοτών για την 
πρόσληψη διακοσίων εβδομήντα (270) ατόμων με ειδικές 
ανάγκες άνω των 25 ετών. 

Στο Α' Πρόγραμμα επιχορηγούνται εργοδότες για πρόσ¬ 
ληψη ατόμων με ειδικές ανάγκες που διανύουν το 16ο 
έτος της ηλικίας τους, έχουν δηλαδή συμπληρώσει το 15ο 
έτος της ηλικίας τους μέχρι και το 25ο έτος κατά την ημε¬ 
ρομηνία πρόσληψής τους. 

Άτομα που κατά τη διάρκεια της υπαγωγής τους στο 
πρόγραμμα συμπληρώνουν το 25ο έτος παραμένουν στο 
πρόγραμμα αυτό (Πρόγραμμα Α'). 

Στο Π(^γραμμα Β' υπάγονται εργοδότες για πρόσληψη 
ατόμων ηλικίας 25 ετών συμπληρωμένων, διανύουν δη¬ 
λαδή το 26ο έτος έως το 65ο έτος. 

Άτομα που έχουν συμπληρώσει με βάση την ημερομη¬ 
νία γέννησής τους το 65ο έτους της ηλικίας τους κατά τη 
διάρκεια υπαγωγής τους στό Πρόγραμμα παραμένουν σ’ 
αυτό. 

2. Στα παραπάνω προγράμματα δεν περιλαμβάνονται 
κρατικοί φορείς ανεξάρτητα από το καθεστώς δημοσίου ή 
ιδιωτικού ή μικτού δικαίου που τους διέπει όπως αναφέρο- 
νται στην παρ. 6 του άρθρου 1 του Ν. 1256/82 όπως τρο¬ 
ποποιήθηκε με την παρ. 1 του άρθρου 51 του Ν. 1892/90 
δηλαδή: 

α) Οι κρατικές ή Δημόσιες Υπηρεσίες, όπως εκπροσω¬ 
πούνται από το Νομικό Πρόσωπο του Δημοσίου. 

β) Οι κρατικοί ή Δημόσιοι Οργανισμοί σαν Κρατικοί 
ΝΠΔΔ. 

γ) Οι κρατικές ή Δημόσιες και παραχωρηθείσες επιχ/ 
σεις όπως η ΔΕΗ, ΟΤΕ, η Ελληνική Ραδιοφωνία, Τηλεό¬ 
ραση κλπ. 

δ) Τα Κοινωφελή Ιδρύματα του Αστικού Κώδικα που πε¬ 
ριήλθαν στο Δημόσιο και χρηματοδοτούνται ή επιχορηγού¬ 
νται από αυτό. 

ε) Τα Κρατικά Νομικά Πρόσωπα Ιδιωτικού Δικαίου, όπως 
ο ΟΣΕ, ο Αυτόνομος Σταφιδικός Οργανισμός κ.ά. που χρη¬ 
ματοδοτούνται ή επιχορηγούνται από οποιαδήποτε από τα 
αναφερόμενα Νομικά πρόσωπα. 

ζ) Δεν περιλαμβάνονται στα παραπάνω προγράμματα οι 
Δήμοι, οι Κοινότητες, τα Δημοτικά και Κοινοτικά Ιδρύματα 
και Νομικά Πρόσωπα, καθώς και οι Σύνδεσμοι Δήμων και 
Κοινοτήτων. 

η) Επίσης στα παραπάνω προγράμματα δεν περιλαμβά¬ 
νονται όλες γενικά οι τράπεζες, οι πολιτικές οργανώσεις, 
τα κόμματα, οι βουλευτές, στα Πολιτικά και Ιδιωτικά τους 
γραφεία, και οι επιχ/σεις καθαρισμών χώρων. 

Από τους παραπάνω φορείς εξαιρούνται και δύνανται να 
επιχορηγηθούν οι εταιρείες στις οποίες συμμετέχουν οι 
φορείς αυτοί και οι οποίες έχουν Νομική μορφή ΑΕ, ΑΕΒΕ 

και ΕΠΕ και λειτουργούν με τους κανόνες του ελεύθερου 
ανταγωνισμού και δεν έχουν μονοπωλιακό προνόμιο. Προ- 
κειμένου να εγκριθεΙ η υπαγωγή των ανωτέρω Εταιρειών 
στο Πρόγραμμα θα ζητείται και η γνώμη του φορέα που 
κατέχει την πλειοψηφία των μετοχών. 

3. ΠΟΣΟ ΕΠΙΧΟΡΗΓΗΣΗΣ 

Το ποσό της επιχορήγησης για κάθε προσλαμβανόμενο 
άτομο (εργάτη ή υπάλληλο) στα Προγράμματα Α' και Β' κα¬ 
θορίζεται στις δύο χιλιάδες εννιακόσιες δρχ. (2.900) την 
ημέρα χωρίς καμιά άλλη παροχή από τον ΟΑΕΔ (ασφάλιση 
κλπ.). 

Επίσης δύναται να επιχορηγούνται επιχειρήσεις οι 
οποίες θα απασχολήσουν άτομα με ειδικές ανάγκες που 
έχουν περιορισμένες δυνατότητες για επαγγελματική 
απασχόληση από οποιαδήποτε χρόνια σωματική ή ψυχική 
πάθηση ή βλάβη (παρ. 4 του άρθρου 1 του Ν. 1 β48/86) για 
ώρες εργασίας Ισες με το ήμισυ των ωρών της ημερήσιας 
υποχρεωτικής απασχόλησης. 

Σ’ αυτές τις περιπτώσεις το ποσό της επιχορήγησης κα¬ 
θορίζεται στις χίλιες πεντακόσιες (1.500) δρχ. την ημέρα. 

4. ΔΙΑΡΚΕΙΑ ΕΠΙΧΟΡΗΓΗΣΗΣ 

Η διάρκεια της επιχορήγησης για κάθε προσλαμβανό¬ 
μενο άτομο ορίζεται σε δώδεκα (12) μήνες από την ημέρα 
της πρόσληψης η οποία πρέπει να γίνεται μετά την ημερο¬ 
μηνία της εγκριτικής απόφασης του Προϊσταμένου της αρ¬ 
μόδιας Υπηρεσίας (Υ.Ν. ή Τ.Υ. ή του Γρ. Ατόμων με ειδι¬ 
κές Ανάγκες) του ΟΑΕΔ, η οποία απόφαση πρέπει να εκ- 
δίδεται το αργότερο μέσα σε είκοσι (20) ημέρες από την 
υποβολή της σχετικής αίτησης. 

Είναι δυνατή όμως κατ’ εξαίρεση η υπαγωγή ατόμου με 
ειδικές ανάγκες στο Πρόγραμμα, εφόσον η πρόσληψή του 
έγινε μέσα σε είκοσι (20) εργάσιμες ημέρες, πριν από την 
ημερομηνία υποβολής της αίτησης για υπαγωγή στο Πρό¬ 
γραμμα. 

Για το Νομό Αττικής (πλην Τ.Υ. ΟΑΕΔ Μεγάρων, Ελευ¬ 
σίνας και Λαυρίου) και τους Νομούς θεσ/νίκης, Μαγνη¬ 
σίας, Αχαΐας, Ηρακλείου και Λάρισας, οι παραπάνω απο¬ 
φάσεις θα εκδίδονται από τους Προϊσταμένους των αντί¬ 
στοιχων Γραφείων Εργασίας ατόμων με ειδικές ανά¬ 
γκες. 

Οι αποφάσεις αυτές θα κοινοποιούνται για την κατα¬ 
βολή της επιχορήγησης στις αρμόδιες κατά περιοχή Υπη¬ 
ρεσίες του ΟΑΕΔ καθώς και στον εργοδότη. 

Η επιχορήγηση, θα υπολογίζεται για κάθε εργάσιμη 
ημέρα και μέχρι είκοσι έξι (2β) ημέρες κατ’ ανώτατο όριο 
για κάθε μήνα, εφόσον όμως κάθε μήνα υπάρχουν τουλά¬ 
χιστον δέκα επτά (17) ημερομίσθια, ο εργοδότης θα επι¬ 
χορηγείται κανονικά για τα πραγματοποιηθέντα ημερομί¬ 
σθια. 

Ο εργοδότης υποχρεούται να απασχολήσει το προσλαμ¬ 
βανόμενο άτομο για δεκαπέντε (15) τουλάχιστον μήνες 
από τους οποίους τους πρώτους δώδεκα (12), με επιδό¬ 
τηση και τους τελευταίους τρεις (3) χωρίς επιδότηση. 

5. ΠΡΟΓΡΑΜΜΑ ΕΙΔΙΚΗΣ ΣΥΜΒΑΣΗΣ 

Οι επιχειρήσεις Οργανισμών Τοπικής Αυτοδιοίκησης 
καθώς και οι ξενοδοχειακές - τουριστικές ή άλλες εποχια¬ 
κές επιχειρήσεις, δύνανται να επιχορηγούνται για απασχό¬ 
ληση ατόμων με ειδικές ανάγκες και στην περίπτωση κατά 
την οποία τους παρέχουν εποχιακή απασχόληση τουλάχι¬ 
στον πέντε (5) μηνών. 

Στην περίπτωση αυτή ο χρόνος έναρξης της επιχορήγη¬ 
σης θα είναι ο χρόνος έναρξης της ορισμένου χρόνου σύμ¬ 
βασης (εποχιακή απασχόληση) και χρόνος λήξης, η ημερο¬ 


μηνία ληξης της ορισμένου χρόνου σύμβασης. 

6. ΠΡΟΫΠΟΘΕΣΕΙΣ ΥΠΑΓΩΓΗΣ 

Απαραίτητες προϋποθέσεις για την υπαγωγή στα Προ¬ 
γράμματα αυτά είναι: 

α) Τα άτομα που θα προσληφθούν να έχουν υπαχθεί 
στις διατάξεις του Ν. 1648/8β. 

β) Να έχουν την Ελληνική υπήκοότητα ή την υπηκοό¬ 
τητα κράτους-μέλους της ΕΟΚ ή την Κυπριακή υπηκοό¬ 
τητα ή να είναι Έλληνες ομογενείς που έχουν έλθει από 
την αλλοδαπή ή να εμπίπτουν στο άρθρο 11 του ΚΑΝ/ 
ΕΟΚ/1612/β8. 

γ) Να μην έχουν απολύσει άτομο με ειδικές ανάγκες 
κατά την διάρκεια των τριών (3) μηνών που προηγούνται 
της ημερομηνίας υποβολής στην αρμόδια Υπηρεσία του 
ΟΑΕΔ της σχετικής αίτησης. 

Παρέχεται η ευχέρεια να υπαχθούν στο Πρόγραμμα και 
εργοδότες που κατά την περίοδο αυτή των τριών (3) μη¬ 
νών απέλυσαν μεν άτομο με ειδικές ανάγκες, αλλά το 
αντικατέστησαν με άλλο. Επίσης και σ’ εκείνους που δεν 
αντικατέστησαν το άτομο με ειδικές ανάγκες που απολύ¬ 
θηκε κατά την κρίσιμο χρονική περίοδο των τριών (3) μη¬ 
νών, επειδή έληξε η σύμβαση εργασίας του ή στρατεύ- 
θηκε ή συνταξιοδοτήθηκε. Στις περιπτώσεις που παρέχε¬ 
ται η ευχέρεια μη αντικατάστασης κτά το κρίσιμο τρίμηνο 
(λήξη χρόνου σύμβασης εργασίας, στράτευσης και συντα- 
ξιοδότηση ατόμου με ειδικές ανάγκες) ο εργοδότης πρέ¬ 
πει κατά την ημέρα υποβολής των δικαιολογητικών του να 
καταθέσει και τα ανάλογα δικαιολογητικά (στράτευσης, 
συνταξιοδότησης κλπ.). 

δ) Να απασχοληθούν τα άτομα που θα προσληφθούν σε 
αντικείμενο ίδιο ή παραπλήσιο της ειδικότητάς τους. 

ε) Σε περίπτωση απόλυσης ατόμου με ειδικές ανάγκες 
πριν από την λήξη των δέκα πέντε (15) μηνών ο εργοδότης 
είναι υποχρεωμένος να το αντικαταστήσει με άλλο άτομο 
προστατευόμενο του Ν. 1648/86 τΟ αργότερο μέσα σε 
σαράντα πέντε (45) εργάσιμες ημέρες από την από¬ 
λυση. 

Στην περίπτωση αυτή η επιχορήγηση θα συνεχισθεί από 
την ημερομηνία της αντικατάστασης του απολυθέντος και 
μέχρι τη λήξη του προγράμματος. 

Στην αντίθετη περίπτωση είναι υποχρεωμένος να επι- 
στρέψει το μισό του ποσού της επιχορήγησης που του κα¬ 
ταβλήθηκε μέχρι την ημέρα της απόλυσης του ατόμου αυ¬ 
τού. 

Εξαιρείται της υποχρέωσης αυτής ο εργοδότης που δεν 
εξευρίσκει όλλο άτομο με ειδικές ανάγκες της αυτής ή πα¬ 
ραπλήσιας ειδικότητας βεβαιουμένου τούτου από την αρ¬ 
μόδια κατά τόπο Υπηρεσία του ΟΑΕΔ. 

Η βεβαίωση αυτή θα παραμένει στον φάκελλο της επι¬ 
χείρησης που τηρεί η κατά τόπο αρμόδια Υπηρεσία του 
ΟΑΕΔ. 

Επίσης εξαιρείται της παραπάνω υποχρέωσης ο εργο¬ 
δότης που κατά το διάστημα του 15μήνου ο εργαζόμενός 
του απεχώρησε οικειοθελώς ή στρατεύθηκε ή συνταξιο- 
δοτήθηκε. 

Στην περίπτωση αυτή ο εργοδότης θα επιχορηγηθεί κα¬ 
νονικά μέχρι την προηγούμενη της οικειοθελούς αποχώ¬ 
ρησης ή στράτευσης ή συνταξιοδότησης του ατόμου με ει¬ 
δικές ανάγκες μη υποχρεούμενος στην αντικατάστασή 
του με άλλο άτομο με ειδικές ανάγκες προστατευόμενο 
του Ν. 1648/86 εκτός εάν ο ίδιος επιθυμεί. 

ζ) Άτομα με ειδικές ανάγκες που προσλαμβάνονται σε 
αντικατάσταση ατόμων με ειδικές ανάγκες που υπάγονται 
στο Πρόγραμμα μπορούν να υπαχθούν σ’ αυτό για το υπό- 

λοιπο χρονικό διάστημα του 1 δμηνου της επιχορήγησης, 
έστω και αν ανήκουν σε άλλη η^κία από τα αντικαθιστώ- 
μενα. Ειδικά για την περίπτωση απόλυσης ατόμου με ειδι¬ 
κές ανάγκες που απασχολείται σύμφωνα με τις διαδικα¬ 
σίες που ορίζει η παρ. 5 (απόλυση πριν τη λήξη της ορισμέ¬ 
νου χρόνου ούμβασης εργασίας) ο εργοδότης υποχρεοΰ- 
ται να επιστρέφει το μισό του ποσού της επιχορήγησης, 
που του καταβλήθηκε μέχρι την ημέρα της απόλυσης του 
ατόμου αυτού χωρίς να έχει σε περίπτωση αντικατάστα¬ 
σης δυνατότητα συνέχισης της επιχορήγησης. 

7. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ ΣΤΟ 
ΠΡΟΓΡΑΜΜΑ 

Δεν επιχορηγούνται εργοδότες για εργαζόμενους, οι 
οποίοι είναι σύζυγοί τους ή συνδέονται με Α’ βαθμό συγγέ¬ 
νειας ή είναι ετερόρρυθμοι ή ομόρρυθμοι εταίροι, της 
ίδιας επιχείρησης ή αποτελούν μέλη του Διοικητικού Συμ¬ 
βουλίου της εταιρείας, ανεξάρτητα από το νομικό καθε¬ 
στώς της. 

Είναι δυνατόν να επιχορηγηθούν εταίροι εταιρείας πε¬ 
ριορισμένης ευθύνης (ΕΠΕ) και Ανώνυμης Εταιρείας (ΑΕ) 
όπως και οι σύζυγοι και τα παιδιά τους εφόσον αυτοί θα εί¬ 
ναι μισθωτοί της ΕΠΕ ή ΑΕ και δεν θα αποτελούν μέλη του 
Δ.Σ. αυτών. 

Για τους Συνεταιρισμούς οπωσδήποτε τα μέλη αυτών 
δεν είναι δυνατόν να επιχορηγηθούν εξαιρουμένων των 
αγροκτηνοτροφικών. 

Δεν είναι δυνατόν να επιχορηγηθούν εργοδότες για τα 
ίδια άτομα για τα οποία έχουν ήδη επιχορηγηθεί κατά τα 
δύο προηγούμενα έτη 1991, 1992. 

8. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Για να υπαχθεί στα προγράμματα αυτά μία επιχείρηση ή 

εργοδότης πρέπει να υποβάλει στην αρμόδια Υπηρεσία 
του ΟΑΕΔ (Υ.Ν., Τ.Υ., Γ ραφείο Εργασίας ή Γ ραφείο Εργα¬ 
σίας Ατόμων με ειδικές ανάγκες) τα εξής δικαιολογη- 
τικά: 

α) Αίτηση που θα περιέχει την επωνυμία του εργοδότη, 
το αντικείμενο της οικονομικής δραστηριότητας και τον 
αριθμό των ατόμων που θα προσλάβει σύμφωνα με το 
Πρόγραμμα. 

β) Αντίγραφο μισθοδοτικών καταστάσεων τριών (3) μη¬ 
νών που προηγούνται από το μήνα υποβολής της αίτησης 
του εργοδότη για την υπαγωγή του στο Πρόγραμμα ή κα¬ 
τάσταση απόδοσης ασφαλιστικών εισφορών των μηνών 
εκείνων που προηγούνται της κρίσιμης περιόδου. 

Εξαιρούνται από την υποχρέωση αυτή οι νεοσύστατες 
επιχ/σεις. 

γ) Υπεύθυνη δήλωση του Ν.Δ. 1599/86 ότι το τρίμηνο 
που προηγείται από το μήνα της πρόσληψης του ατόμου 
με ειδικές ανάγκες δεν απέλυσε άλλους προστατευομέ- 
νους του Ν. 1648/86 ή ότι τόσο αυτούς που απέλυσε τους 
αντικατέστησε ή δεν αντικατέστησε εκείνους που δεν εί- 
χει υποχρέωση από το Πρόγραμμα να αντικαταστήσει και 
ότι έλαβε γνώση και αποδέχεται τους όρους του Προγράμ¬ 
ματος αυτού. 

Κατά τον ενδιάμεσο χρόνο μετά την ημερομηνία αίτη¬ 
σης υπαγωγής στο Πρόγραμμα και ημερομηνίας έκδοσης 
της εγκριτικής απόφασης δεν δικαιολογούνται απολύσεις 
ή οικειοθελείς αποχωρήσεις ατόμων με ειδικές ανάγκες, 
εκτός αν ο εργοδότης κάνει ισάριθμες προσλήψεις. 

9. Η προθεσμία πλήρωσης των θέσεων που εγκρίνονται 
από τον Προϊστάμενο των αρμοδίων ως ανωτέρω Υπηρε¬ 
σιών του ΟΑΕΔ είναι (2) μήνες το αργότερο από την ημε¬ 
ρομηνία κοινοποίησης της σχετικής εγκριτικής απόφα¬ 


σης. 

Ειδικά για τις αποφάσεις που θα εκδοθούν μετά την 1 η 
Νοεμβρίου 1993 η ανωτέρω προθεσμία περιορίζεται μέ¬ 
χρι 31.12.1993. 

9. ΔΙΚΑΙΟΛΟΓΗΤΙΚΑ ΓΙΑ ΚΑΤΑΒΟΛΗ ΕΠΙΧΟΡΗΓΗ¬ 
ΣΗΣ 

Για την καταβολή της επιχορήγησης ο εργοδότης θα 
υποβάλει στην Υπηρεσία του ΟΑΕΔ (Υ.Ν., Τ.Υ. κλπ) τα 
εξής δικαιολογητικά: 

α) Κατάσταση χωριστή για κάθε πρόγραμμα που θα πε¬ 
ριλαμβάνει το ονοματεπώνυμο των προσληφθέντων βάσει 
του προγράμματος, τη χρονολογία γέννησης, την ειδικό¬ 
τητα, το ποσό με το οποίο βαρύνεται ο ΟΑΕΔ σύμφωνα με 
το πρόγραμμα, το συνολικό ακαθάριστο ποσό που δικαιού¬ 
ται ο εργαζόμενος και στήλη υπεύθυνης δήλωσης, στην 
οποία έχουν υπογράψει τα προσληφθέντα άτομα με ειδι¬ 
κές ανάγκες ότι απασχολήθηκαν και πληρώθηκαν για το 
χρονικό διάστημα για το οποίο ζητείται η επιχορήγηση. 

β) Φωτοτυπημένο αντίγραφο της αναγγελίας πρόσλη¬ 
ψης του ατόμου με ειδικές ανάγκες ή βεβαίωση της αρμό¬ 
διας Υπηρεσίας του ΟΑΕΔ, ότι το άτομο που έχει προσλη- 
φθεί είναι προστατευόμενο του Ν. 1648/86. 

γ) Βεβαίωση ασφαλιστικής ενημερότητας των οικείων 
φορέων κύριας ασφάλισης ότι καταβλήθηκαν οι ασφαλι¬ 
στικές εισφορές. 

Ειδικά για την πρώτη επιχορήγηση του διμήνου αρκεί 
υπεύθυνη δήλωση του Ν.Δ. 1599/86 του εργοδότη ότι θα 
καταβάλλει μέσα στις νόμιμες προθεσμίες τις ανάλογες 
εισφορές. 

Η πρώτη επιχορήγηση θα καταβάλλεται στον εργοδότη 
μετά από δίμηνη τουλάχιστον απασχόληση του εργαζομέ¬ 
νου. 

Στη συνέχεια και μέχρι τη λήξη του 12μήνου της επιχο¬ 
ρήγησης θα καταβάλλεται κάθε μήνα. 

10. Αξιώσεις εργοδοτών για είσπραξη επιχορήγησης για 
άτομα που θα υπαχθούν στα προγράμματα της απόφασης 
αυτής, ασκούνται μέσα σε τέσσερες (4) το αργότερο μή¬ 
νες από το μήνα της πραγματικής απασχόλησης των ατό¬ 
μων αυτών. 

Μετά παρέλευση της προθεσμίας αυτής η αξίωση του 
εργοδότη παραγράφεται. Ως ημερομηνία κατάθεσης δι- 
καιολογητικών πληρωμής της επιχορήγησης λογίζεται πά¬ 
ντα η πρώτη του μηνός εκείνου μέσα στον οποίο κατατέ¬ 
θηκαν ανεξάρτητα από την πραγματική ημέρα που πρωτο- 
κολλήθηκαν τα σχετικά δικαιολογητικά. 

11. α) Είναι δυνατή η επιμήκυνση του χρόνου επιχορή¬ 
γησης εργοδότη (δωδεκαμήνου) κατά ένα (1) το πολύ 
μήνα για μη απόλυση προσωπικού, οε περίπτωση χορήγη¬ 
σης ομαδικής άδειας απουσίας προσωπικού, σοβαρής 
ασθένειας εργαζομένου, αδείας χωρίς αποδοχές, αδείας 
κυήσεως και κυοφορίας κλπ. μετά από αίτηση του εργο¬ 
δότη και απόφαση του Προϊσταμένου της αρμόδιας Υπη¬ 
ρεσίας του ΟΑΕΔ. 

β) Ειδικά τα άτομα με ψυχικές παθήσεις για τις περιπτώ¬ 
σεις η παραπάνω επιμήκυνση του χρόνου επιχορήγησης 
εργοδότη (δωδεκαμήνου) μπορεί να είναι μέχρι και τρεις 
(3) μήνες για μη απόλυση προσωπικού λόγω σοβαρής 
ασθένειας του εργαζομένου και βεβαιωμένου αυτού από 
τον θεράποντα ιατρό του. ^ 

γ) Επίσης σε περίπτωση αντικατάστασης ατόμου μέσα 
στην προθεσμία των σαράντα πέντε (45) ημερών ή εκπρό¬ 
θεσμης αντικατάστασης που βεβαιώθηκε από την αρμό¬ 
δια Υπηρεσία του ΟΑΕΔ είναι δυνατή η επιμήκυνση του 

χρόνου επιχορήγησης κατά ένα (1) το πολύ μήνα για κάθε 
άτομο που αντικαταστάθηκε μετά από αίτηση του εργο¬ 
δότη και απά(ραση του αρμοδίου Προϊσταμένου της Υπη¬ 
ρεσίας του ΟΑΕΔ. 

12. Κάθε διαφορά που τυχόν θα προκύπτει κατά την 
εφαρμογή της απόφασης αυτής μεταξύ εργοδότη και 
ΟΑΕΔ θα επιλύεται με απόφαση τυ Δ.Σ. 

13. Η ισχύς της απόφασης αυτής αρχίζει από την 1 η Ια¬ 
νουάριου 1993 και λήγει την 31 η Δεκεμβρίου 1993, εκτός 
εάν ο αριθμός των προβλεπομένων για κάθε πρόγραμμα 
θέσεων πληρωθεί ενωρίτερα. 

14. Από την ισχύ της απόφασης αυτής παύει να ισχύει η 
υπ’ αριθ. 30134/18.2.92 (ΦΕΚ146/Β/10.3.92) απόφασή 
μας. 

15. Κάλυψη δαπάνης: 

α) Από τις διατάξεις της παρούσας απόφασης προκα- 
λείται δαπάνη σε βάρος του Προϋπολογισμού του ΟΑΕΔ 


ύψους εκατόν εβδομήντα τέοοερα εκατομμύρια 
(174.000.000) δρχ. περίπου για το οικονομικό έτος 1993 
και εκατόν ενενήντα ένα εκατομμύρια (191.000.000) δρχ. 
περίπου για το έτος 1994. 

β) Για την ανωτέρω δαπάνη έχει εγγράφει πίστωση στον 
υπό κατάρτιση Προϋπολογισμό του ΟΑΕΔ έτους 1993 
ύψους διακοσίων πενήντα εκατομμυρίων (250.000.000) 
δρχ. εκ των οποίων τα εκατόν εξήντα δύο εκατομμύρια πε¬ 
ντακόσιες χιλιάδες δρχ. (162.500.000) θα καλυφθούν 
από το ΕΚΤ (Ευρωπαϊκό Κοινωνικό Ταμείο). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 1993 

Οι Γ ενικοί Γ ραμματείς των Υπουργείων 
Οικονομικών Εργασίας 

Α. ΑΝΑΣΤΑΣΟΠΟΥΛΟΣ ΣΤΕΛ. ΣΦΑΚΙΑΝΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

λειτουργούν καθημερινά από β.ΟΟ’ έως 13.30' 

ΤΕίΕΧ 

22.3211 ΥΡΕΤ ΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Γιο φωτοσντϊγραφα ηαλαιών τευχών στην οδό Σολωμού 51 τηλ.: 52 48 141 

•Τμήμα ηληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


’ Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή τπς αξίας του δια μέσου Δπμοσίου Ταμείου Για πλπροφορίες: τπλ.: 52.48.320 


Τιαές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ : 

Κάθετεύχος μέχρι 8 σελίδες δρχ. 100. Αηό 9 σελίδες μέχρι 16 δρχ. 150, αηό 17 έως 24 δρχ. 200 
Αηό 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κΐιΐδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β' 

» 

30.000 

» 

1.500 

Υ) 

» 

» 

» 

Γ’ 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.δι Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

1) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πλπροφορίες: τηλ. 52.48.320 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 


















